text: Waa’ee qaama keenyaa hagam takka beeyna?
text: #000003
text: Avreejiidhaan onneen teenya daqiiqaa tokko keessatti yeroo 80 dhahatti. Saa’aa tokko keessatti yeroo 4,800 jechuudha. Kana jechuunis guyyatti yeroo 115,200, Waggaa tokko keessatti ammoo yeroo 42,048,000 dhahatti. Namni waggaa 80f addunyaa tanarra yoo jiraate onneen isaa yeroo 3,363,840,000 dhahatti.
text: #000004
text: Afaan keenya guyyaa tokko keessatti gororora litira tokko tahu maddisiisa. Hubadhaa, gororaa guyyaa tokko qofatti afaan keenya keessatti maddutu litira tokko guutuu dandaya.
text: #000005
text: Ilmi namaa avreejiidhaan daqiiqaa takkaaf osoo hin harganin turuu ni dandaya. Haa tahu malee namichi Tom Sietas jedhamu daqiiqaa 22 fi sakandii 22f harganuu dhabuudhaan galmee warra beekkamoorratti galmaayee jira. Namichi kun bishaan keessaa osoo ol hin bahin daqiiqaa 22 oliif turuu dandayee jira.
text: #000006
text: Bishaan Qaama keenya keessaa jiru irraa parsantiin tokko yoo hir’ate ni dheebonna. Akka qorattoonni jedhanitti qaama keenya keessaa parsantii 70 kan tahu bishaani. Kana jechuun namni ulfaatinni isaa kilograama 68 tahe, bishaan leetira 41 tahutu qaama isaa keessa jira. Bishaan leetira 41 tahu kana keessaa parsantiin tokko yoo hir’ate ni dheebota. Bishaan parsantii tokko jechuun ammoo waan leetra walakkaa hin guunneedha.Ilmi namaa soorata malee ji’a tokkoof turuu dandaya. Bishaan malee torbaan tokkoo ol turuun garuun hin dandayamu.
text: #000008
text: Qeensi keenya kan qubbeen harkaa, qeensa keenya kan qubbeen miilaa caala saffisaan guddata. ashaaraan quba nama hundaatuu adda adda tahuun ni beekama. Namuu ashaaraa qubaa kan mataa isaa qaba. Ashaaraa qubaa qofa osoo hin taane, ashaaraan arrabaa fi kan hidhiitis kan nama hundaatuu garaagarummaa qaba.
text: #000009